Pedro var en imødekommende og hjælpsom vært, der kørte os imøde, da vi havde nogle problemer med at finde stedet (det stemte nemlig ikke helt overens med GPS'en, vi havde med.)

Stedet var et annex der stødte op til Pedros hus, og det var fint indrettet med de basale, nødvendige ting, samt lidt nips til at sætte stemningen :)

Dejligst var det, at vi havde vores egen lille forhave med bord, stole og et par solstole, og der var samtidig mulighed for at bruge den større fælles have med pool og solstole.

Stedet ligger bedst med bil, da man indenfor kort tid kan nå både Sintra by samt indkøbsmuligheder og strand (der er et par stykker - og bølgerne er ret høje!)

Området er virkelig smukt, og vi nød at have et par rolige, tilbagetrukne dage uden en masse andre turister her omkring Sintra...